Twee vir die prys van een word aangebied deur Kosie House of Theatre, met die legendariese Hannes Muller van Groet die Grotman – faam in die hoofrol. Saam met hom in die rolverdeling is multibekroonde aktrise Lizz Meiring en die bekroonde Marisa Drummond.
Mercia, (gespeel deur Lizz Meiring) is die sakeman se pretensieuse, hoogheilige vrou, wat haarself in ‘n pynlike penarie bevind wanneer Janie – (Marisa Drummond ) haar skelm minnaar se vurige vrou; opdaag en dreig om die affair oop te vlek. Janie wil Mercia se man vertel van sy vrou se agterbakse agteraf gevryery, en Mercia sal alles doen om te keer dat die onstuimige saak op die lappe kom.
Innibos Kunstefees - Nelspruit - 29 Junie -2 Julie 2016 - Speelvak klaar